Jennifer Love Hewitt

Jennifer Love Hewitt (s. 21. helmikuuta 1979 Waco, Texas, Yhdysvallat) on yhdysvaltalainen näyttelijä, laulaja ja tuottaja.www.biography.com Lapsena uransa aloittanut Hewitt teki läpimurtonsa televisiosarjassa Viiden juttu (1995–1999) ja nousi filmitähdeksi kauhuelokuvan Tiedän mitä teit viime kesänä (1997) myötä. Vuosina 2005–2010 hän näytteli pääroolia televisiosarjassa Aavekuiskaaja.

Varhaisvaiheet 
Hewitt syntyi Wacossa, Texasissa Patricia Mae ja Herbert Daniel Hewittille. Hän ja hänen isoveljensä Todd Hewitt kasvoivat vanhempiensa erottua Nolanvillessä, Texasissa äitinsä luona. Jo nuorena Hewitt oli kiinnostunut musiikista, jonka myötä viihdeteollisuus tuli hänelle tutuksi. Hewitt muun muassa lauloi kolmevuotiaana kappaleen ”The Greatest Love of All” yleisön edessä eräässä konsertissa. Vuotta myöhemmin hän lauloi tanssiravintolassa oman versionsa kappaleesta ”Help Me Make It Through the Night”. Viisivuotiaana hänen meriittilistallaan oli laulamisen lisäksi vaadittavat taidot steppaamiseen ja balettiin. Ollessaan yhdeksänvuotias Hewitt liittyi Texas Show Teamiin, joka esiintyi Neuvostoliitossa asti. Vuosi tämän jälkeen kykyjenetsijät suosittelivat hänelle muuttoa Los Angelesiin, jonne hän muutti äitinsä kanssa pyrkiäkseen näyttelijän ja laulajan uralle.www.imdb.com

 Ura 
 Näyttelijänä 
Muutettuaan Los Angelesiin Hewitt teki yli kaksikymmentä televisiomainosta, muun muassa Mattelin leluille. Lapsinäyttelijänä hän debytoi vuosina 1989–1991 Disney Channelin lastensarjassa Kids Incorporated, jossa hän esiintyi nimellä ”Love Hewitt”. Sen jälkeen hän näytteli muutamassa lyhytikäisessä televisiosarjassa, kunnes sai roolin Fox-kanavan suositusta nuortensarjasta Viiden juttu vuonna 1995. Hewitt näytteli sarjassa Sarah Reeves Merriniä sen toisesta kaudesta alkaen.

Ensimmäisen filmiroolinsa Hewitt teki independent-elokuvassa Munchie vuonna 1992. Hänen ensimmäinen pääroolinsa oli vuoden 1993 elokuvassa Little Miss Millions. Vuonna 1997 ensi-iltaan tullut kauhuelokuva Tiedän mitä teit viime kesänä teki Hewittistä filmitähden. Hän uusi roolinsa Julie Jamesina myös elokuvan jatko-osassa ja oli pääroolissa high school-komediassa Nyt bailataan (1998). Vuonna 2000 Hewitt näytteli aikuista Audrey Hepburnia televisioelokuvassa Audrey Hepburnin tarina.

Vuosina 2005–2010 Hewitt näytteli pääosaa televisiosarjassa Aavekuiskaaja. Seuraavan pääroolin hän sai sarjasta The Client List (2012–13).

 Laulajana 
Näyttelijänuran ohella Hewitt on julkaissut neljä studioalbumia. Hän julkaisi debyyttialbuminsa nimeltä Love Songs ollessaan 12-vuotias. Levyä myytiin yksinomaisesti Japanissa. Hewittin kaksi seuraavaa albumia julkaistiin Atlantic Recordsin kautta, mutta ne eivät myyneet. Hewittin menestyksekkäin single on ”How Do I Deal”, joka äänitettiin elokuvan Tiedän yhä mitä teit viime kesänä soundtrackille. Kappale nousi muun muassa Billboard Hot 100-listan sijalle 59. Hänen viimeisin albuminsa julkaistiin Jive Recordsin vuonna 2002, ja se pääsi Billboard 200-listan sijalle 37.

 Yksityiselämä 
Vuoden 2005 lopulla Hewitt alkoi seurustella Ross McCallin kanssa, kun tämä esiintyi Aavekuiskaajassa. He kihlautuivat Havaijilla marraskuussa 2007. Hewitt purki kihlauksen vuonna 2008."Jennifer Love Hewitt Engaged to be Married" Viitattu 30.6.2018 Sen jälkeen hän seurusteli näyttelijä Jamie Kennedyn kanssa.

Hewitt alkoi seurustella näyttelijä Brian Hallisayn kanssa vuonna 2012. He avioituivat seuraavana vuonna ja saivat tyttären. Vuosina 2015 ja 2021 parille syntyi pojat.

 Filmografia 
Elokuvat Vuosi Suomenkielinen nimi Alkuperäinen nimi Rooli1992  Munchie  Munchie  Andrea Kurtz1993  Little Miss Millions  Little Miss Millions  Heather Lofton Nunnia ja konnia 2 – Lisää säpinää  Sister Act 2: Back in the Habit  Margaret 1996  Vanhemmat kotiarestiin!  House Arrest  Brooke Figler1997  Troijan sota  Trojan War  Leah Jones Tiedän mitä teit viime kesänä  I Know What You Did Last Summer  Julie James1998  Nyt bailataan  Can't Hardly Wait  Amanda Beckett Telling You  Telling You  Deb Freidman  Tiedän yhä mitä teit viime kesänä  I Still Know What You Did Last Summer  Julie James1999  The Suburbans  The Suburbans  Cate2001  Sydäntenmurskaajat  Heartbreakers  Page Conners2002  Notre Damen kellonsoittaja II  The Hunchback of Notre Dame II  Madellaine (äänirooli) Smokkimies  The Tuxedo  Del Blaine The Adventures of Tom Thumb and Thumbelina  The Adventures of Tom Thumb and Thumbelina  Thumbelina (äänirooli) Groove Squad  Groove Squad  Chrissy (äänirooli)2004  Toinen mahdollisuus  If Only  Samantha Andrews|-
| Karvinen || Garfield: The Movie || Liz Wilson
|-
|2005 || The Truth About Love || The Truth About Love || Alice Holbrook
|-
|2006 || Karvinen 2 || Garfield: A Tail of Two Kitties || Liz Wilson
|-
|2007 || Shortcut to Happiness || Shortcut to Happiness || The Devil
|-
|rowspan=2|2008 || Tropic Thunder || Tropic Thunder || itsenään
|-
| Delgo || Delgo || Prinsessa Kyla (äänirooli)
|-
|2010 || Café || Café || Claire
|-
|2012 || Jewtopia || Jewtopia''  Alison Marks

Televisiosarjat Vuosi Suomenkielinen nimi Alkuperäinen nimi Rooli Jakso(t) 1989–91  Kids Incorporated  Kids Incorporated  Robin  14 jaksoa 1992–93  Shaky Ground  Shaky Ground  Bernadette Moody  17 jaksoa 1994  Paratiisilinnut  The Byrds of Paradise  Franny Byrd  12 jaksoa 1994–95  McKenna  McKenna  Cassidy McKenna   1995–99  Viiden juttu  Party of Five  Sarah Reeves Merrin  99 jaksoa 1998  Isojen poikien leikit  Boy Meets World  Jennifer Love Fefferman  ”And Then There Was Shawn” Saturday Night Live  Saturday Night Live  vieraileva juontaja  ”Jennifer Love Hewitt / Beastie Boys” 1999  Herkules  Hercules  Medusa (ääni)  ”Hercules and the Gorgon” 1999–2000  Pala omenaa  Time of Your Life  Sarah Reeves Merrin  20 jaksoa 2002  Family Guy  Family Guy  itsenään (ääni)  ”Stuck Together, Torn Apart” 2004  American Dreams  American Dreams  Nancy Sinatra  ”The 7-10 Split” 2005–2010  Aavekuiskaaja  Ghost Whisperer  Melinda Gordon  107 jaksoa 2010  Kova laki: Erikoisyksikkö  Law & Order: Special Victims Unit  Vicki Sayers  ”Behave” 2011–14  Hot in Cleveland  Hot in Cleveland  Emmy Chase   2012–13  The Client List  The Client List  Riley Parks  25 jaksoa 2014–15  Criminal Minds – FBI-tutkijat  Criminal Minds  Kate Callahan  23 jaksoa 2018–  9-1-1  9-1-1  Maddie Buckley  vakituinen rooli

Lähteet

 Aiheesta muualla 

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Vuonna 1979 syntyneet
Luokka:Elävät henkilöt
Luokka:Seulonnan keskeiset artikkelit